OpenLLM-France/wikimedia huggingface dataset:
# Llista de comtes de Cerdanya

Llista cronològica dels comtes regnants del comtat de Cerdanya des de la seva creació el 798 fins a la seva integració definitiva a la Corona d'Aragó el 1375.

## Comtes de Cerdanya d'arrel hispano-goda

* 798-820: Borrell I, comte d'Urgell i comte d'Osona

## Comtes de Cerdanya d'arrel aragonesa

* 820-824: Asnar I Galí, comte d'Urgell
* 824-834: Galí I Asnar, comte d'Urgell, fill de l'anterior

## Comtes de Cerdanya del casal de Barcelona (primera branca)

* 834-848: Sunifred I, comte de Barcelona, fill de Bel·ló de Carcassona
* 848-869: Salomó I, nebot de l'anterior
* 870-897: Guifré el Pelós, comte de Barcelona, fill de Sunifred I
* 897-927: Miró II de Cerdanya, fill de l'anterior
* 927-968: Sunifred II de Cerdanya, fill de l'anterior
* 968-984: Miró III de Cerdanya, germà de l'anterior
* 968-988: Oliba Cabreta, germà de l'anterior
* 988-1035: Guifré II de Cerdanya, fill de l'anterior
* 1035-1068: Ramon I de Cerdanya, fill de l'anterior
* 1068-1095: Guillem I de Cerdanya, fill de l'anterior
* 1095-1109: Guillem II de Cerdanya, fill de l'anterior
* 1109-1118: Bernat I de Cerdanya, germà de l'anterior
    comtat a Ramon Berenguer III de Barcelona, cosí germà de Bernat I; s'integra al comtat de Barcelona

## Comtes de Cerdanya del casal d'Aragó

    instaurada pels fills de Ramon Berenguer IV i de Peronella d'Aragó
* 1162-1168: Pere I de Cerdanya
* 1168-1223: Sanç I
* 1223-1241: Nunó I, fill de l'anterior
    comtat a Jaume I el Conqueridor, nebot segon de Nunó I

## Reis de Mallorca, Comtes de Rosselló i Cerdanya

* 1276-1285: Jaume II de Mallorca, fill de Jaume I el Conqueridor, primer període.
    el 1285 perd el Regne de Mallorca a favor d'Alfons el Franc, el seu nebot, però li serà retornat el 1295
* 1295-1311: Jaume II de Mallorca, segon període
* 1311-1324: Sanç I de Mallorca, fill de l'anterior
* 1324-1349: Jaume III de Mallorca, nebot de l'anterior
* 1349-1375: Jaume IV de Mallorca, fill de l'anterior
* 1375-1403: Elisabet de Mallorca, germana de l'anterior, reina titular
    el Regne de Mallorca, el comtat de Rosselló i el comtat de Cerdanya incorporats a la Corona d'Aragó per Pere III el Cerimoniós
# San José Chinantequilla

San José Chinantequilla és un poble indígena de Mèxic que pertany a la família lingüística mixe-zoque (mikse), Chinantequilla es localitza a l'estat d'Oaxaca, Mèxic a una alçada aproximada de 1.160 msnm. i té una població aproximada de 463 persones.

## Localització

Chinantequilla es localitza al nord de l'estat d'Oaxaca, a la Serra Mixe aproximadament a 85 km de la ciutat capital, al districte Mixe o també conegut com a Zacatepec. La regió s'estén des de la part serrana, molt accidentada, amb altures que arriben als 2.500 metres sobre el nivell de la mar, es tenen, per això, climes variats: fred-humit a la part muntanyosa; temperat semi-humit a la part mitjana i càlid-humit a la part baixa.

## Vegeu també

* Santiago Matatlan
* Dios nunca muere

## Referències

* ↑ Instituto Nacional de Estadística y Geografía Principales resultados por localidad ITER (2005)
# AWD

AWD té els següents significats:
* AWD Holding (de l'acrònim en alemany Allgemeiner WirtschaftsDienst), empresa de serveis financers d'Alemanya
* AWD-Arena, estadi de futbol d'Hannover, a Alemanya que rep el nom del seu patrocinador l'empresa AWD Holding
* AWD, del seu nom en anglès all wheel drive, sistema permanent de tracció en un automòbil en el qual totes les rodes reben la potència del motor, vegeu tracció a les quatre rodes
* AWD, extensió dels fitxers per a Artweaver, programari editor d'imatges de mapa de bits per a Windows
* awd, codi ISO 639-3 de les llengües arawak, família lingüística estesa per Sud-amèrica i el Carib
# Magna Armènia

Magna Armènia (Armènia Magna) fou una efímera província romana d'Orient que va existir del 528 al 536 en el lloc de la província d'Armènia Interior. La reorganització del 536 va donar origen a quatre províncies armènies amb la Armenia Prima (Armènia Primera o Armènia I) ocupant bàsicament el lloc d'aquesta.

## Bibliografia

* Eranshahr nach der Geographie des Ps. Moses Xoranac'i, per Joseph Marquart/Markwart, Berlín, 1901, (alemany), accessible a
* CYRIL TOUMANOFF, INTRODUCTION TO CHRISTIAN CAUCASIAN HISTORY: II: States and Dynasties of the Formative Period, Traditio, Vol. 17 (1961), Published by: Fordham University .
# Joseph Bruchac

Joseph Bruchac (Saratoga Springs, Nova York 1942) és un poeta nord-americà d'origen abnaki i membre del PEN Club, també ha fet diverses recopilacions d'escrits d'autors amerindis. Ha escrit Aftermath ... (1977), Aniyunwiya/real human beings: an anthology of contemporary cherokee prose (1995), The arrow over the door (1998), Bowman's store: a journey to myself (1997), Dawn land (1993) i A boy called Slow: the true story of Sitting Bull (1994).

## Enllaços externs

* (anglès) Pàgina Oficial Arxivat 2005-12-10 a Wayback Machine.
# Oscar Montelius

Oscar Montelius (Estocolm, 9 de setembre de 1843 – 4 de novembre de 1921) va ser un arqueòleg suec, membre de l'Acadèmia Sueca.
L'aportació principal de Montelius al desenvolupament de l'arqueologia va ser la periodització en diverses edats del neolític a l'edat del ferro.
Per tal de fer aquesta tasca va classificar els objectes de manera semblant a la que havia fet Christian Jürgensen Thomsen en el museu nacional danès. Determinà per a Escandinàvia dividir el neolític en 4 períodes del I al IV, mentre el bronze era dividit en 6. També va ser Montelius que datà els petroglifs escandinaus com pertanyents a l'edat del bronze a través de les destrals representades en ells comparades amb les troballes arqueoñògiques fetes.
Les seves teories d'expansió cultural, pròpies de l'època, difusionistes i progressistes tingueren un gran ressò tot i que actualment no es comparteixen.

## Enllaços externs

* Oscar Montelius Arxivat 2010-05-28 a Wayback Machine.
# Iante

Iante (en grec antic Ἰάνθη), va ser segons la mitologia grega, una de les oceànides, filla d'Oceà i de Tetis.
El seu nom significa "la noia de les violetes".

## Referències

* ↑ «A Dictionary of Greek and Roman biography and mythology, Ianthe». [Consulta: 8 juliol 2021].
* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 279. ISBN 9788496061972.
# Lopašov

Lopašov és un poble i municipi d'Eslovàquia que es troba a la regió de Trnava, a l'oest del país.

## Història

La primera menció escrita de la vila es remunta al 1392.
# San José del Valle

San José del Valle és una localitat de la província de Cadis, Andalusia, Espanya.

## Referències

* ↑ «San José del Valle» (en espanyol). Instituto de Estadística y Cartografía de Andalucía, 13-02-2023. [Consulta: 9 juny 2023].
# (91287) Simon-Garfunkel

(91287) Simon-Garfunkel és un asteroide. Va ser descobert per Cristóvão Jacques el 21 de març de 1999. Provisionalment va ser designat amb la referència 1999 FP21. El seu nom és un homenatge al duet de música folk rock, Simon and Garfunkel.

## Referències

* ↑ Afirmat a: Minor Planet Center Database.
* 1 2 3 4 «JPL Small-Body Database». [Consulta: 12 gener 2024].
* 1 2 URL de la referència: https://minorplanetcenter.net//cgi-bin/showcitation.cgi?num=091287. Data de consulta: 23 març 2019.
* 1 2 3 4 5 6 7 8 «JPL Small-Body Database». [Consulta: 28 febrer 2024].

## Enllaços externs

* Harvard.edu (Vegeu la línia amb el número 91287)
# Joseph Brahim Seid

Joseph Brahim Seid (N'Djamena, 1927 - 1980) fou un diplomàtic i escriptor txadià, reconegut internacionalment per la seva obra literària.

## Biografia

Nascut a N'Djamena el 1927, Said va estudiar a escoles colonials franceses de la seva ciutat natal primer, per després continuar la seva formació primària i secundària a Brazzaville i al Caire. Es traslladà a França per cursar estudis universitaris i es llicencià en Dret a la Universitat de Lió el 1955. Fou Ambaixador del Txad al país després que s'assolis la independència, de 1960-1966 i, de tornada al Txad, exercí com a Ministre de Justícia del Txad, tasca que realitzà dotze anys durant una de les èpoques més turbulentes de la política del país, de 1966 fins al 1975.
Va començar a publicar els seus primers llibres de contes, faules i narracions tradicionals basades en la cultura oral als 35 anys, d'entre els quals es poden destacar Au Tchad sous les étoiles (1962) on sis de catorze episodis històrics del Txad es narren des d'una visió mitològica; i l'obra autobiogràfica Un enfant du Tchad (1967).

## Referències

* ↑ Malo, Nestor H. «Littérature tchadienne : Jeune mais riche». Tchad et Culture (Centre d'Étude et de Formation pour le Développement) [Consulta: 9 març 2017].
* 1 2 Decalo, 1997, p. 388.
* 1 2 3 Haire, 2008, p. 150.
* ↑ Blair, 1976, p. 62.
* ↑ «Arts and Literature». Arxivat de l'original el 2006-05-01. [Consulta: 9 març 2017].

## Bibliografia

* Blair, Dorothy S. African literature in French: a history of creative writing in French from west and equatorial Africa. Cambridge: Cambridge University Press, 1976. ISBN 9780521211956.
* Decalo, S. Historical Dictionary of Chad. Lanham: Ser. Afr. Hist. Dictionaries, 1997.
* Haire, Karen «Literary strains of négritude and consciencism in Joseph Brahim Seid». Tydskrif vir letterkunde, 45, 2, 2008. DOI: 10.4314/tvl.v45i2.29835 [Consulta: 9 març 2017].
# Lliura barcelonina

La lliura barcelonina era una unitat monetària encunyada a Barcelona i utilitzada a l'edat mitjana i l'edat moderna a Catalunya.
Va ser la moneda oficial de la República Catalana l'any 1641 però ja s'hi usava a l'edat mitjana. A la baixa edat mitjana va arribar a ser una de les monedes més fortes a la Mediterrània i a Europa, malgrat que a partir de finals del segle xiv va anar reculant fora del país en front d'altres monedes. Tot i així, va continuar funcionant com a moneda de compte.
El sistema monetari barceloní tenia el seu origen en el carolingi i es fonamentava en el pes de l'argent, de manera que una lliura corresponia a 327 grams de plata. Del barceloní van derivar els sistemes monetaris valencià i mallorquí (vegeu també: lliura mallorquina i lliura valenciana). Els tres sistemes comptaven amb lliures que tenien com a divisors 20 sous o també 240 diners.
Al voltant del segle xviii, la lliura barcelonina també era anomenada "lliura catalana" i era equivalent 10 rals, 20 sous, 240 diners i 2'67 pessetes.

## Referències

* ↑ Vela i Aulesa, Carles. Corona de Aragón, potencia mediterránea: expansión territorial y económica en la Baja Edad Media. CSIC Press, 2003. ISBN 9788400081829.
# Melittosphex burmensis

Melittosphex burmensis és una espècie d'himenòpter apòcrit de la família Melittosphecidae; és l'espècie d'abella més antiga coneguda. Es va descobrir en forma d'inclusions en ambre l'any 2006 per George Poinar, un entomòleg de la Universitat Estatal d'Oregon. L'ambre es va trobar en una mina del Valle d'Hukawng al nord de Myanmar i es creu que data del període Cretaci, fa 100 milions d'anys.

## Descripció

M. burmensis té aproximadament un cinquè de la grandària de l'actual abella mel·lífera, amb uns 3 mm de longitud. No està emparentada amb cap família d'abelles coneguda. Presenta característiques anatòmiques similars a les de certes vespes carnívores, incloent la forma de les seves potes posteriors, però també comparteix algunes altres amb les abelles pol·linitzadores, tals com els pèls plomosos o ramificats en el cos. El seu cap té forma de cor.
La mostra oposada es creu que té 100 milions d'anys d'antiguitat, 40 milions d'anys més antiga que la següent espècie més antiga coneguda d'abelles. El descobriment d'aquesta abella del període Cretaci amb certes característiques pol·linitzadores podria ajudar a explicar la ràpida expansió de les plantes florals en aquella època de la història de la Terra.
Va ser descrita en la revista Science per George Poinar juntament amb l'investigador Bryan Danforth.
# 64 bits

En arquitectura d'ordinadors, 64 bits és un adjectiu utilitzat per descriure sencers, adreces de memòria o altres unitats de dades que comprenen fins a 64 bits (8 octets) d'ample, o per referir-se a una arquitectura de UCP i UAL basades en registres, bus d'adreces o bus de dades d'aquest ample.
Els microprocessadors de 64 bits han existit en les superordinadors des de 1960 i en servidors i estacions de treball basades en RISC des de mitjans dels anys 1990. El 2003 van començar a ser introduïts massivament als ordinadors personals (prèviament de 32 bits) amb les arquitectures AMD64 i els processadors PowerPC G5.
Encara que una UCP pot ser internament de 64 bits, el seu bus de dades o bus d'adreces externs poden tenir una mida diferent, més gran o més petita i el terme s'utilitza habitualment per descriure també la mida d'aquests busos. Per exemple, moltes màquines actuals amb processadors de 32 bits usen busos de 64 bits (p. ex. el Pentium original i les UCP posteriors) i poden ocasionalment ser conegudes com «64 bits» per aquesta raó. El terme també es pot referir a la mida de les instruccions dins del conjunt d'instruccions o a qualsevol altre element de dades (per exemple, les quantitats de 64 bits de coma flotant de doble precisió són comuns). Sense més qualificacions, però, l'arquitectura de les ordinadors de 64 bits té registres integrats que són de 64 bits, que permet suportar (interna i externament) dades de 64 bits.

## Referències

* ↑ «64-bit» (en anglès). Webopedia. [Consulta: 12 març 2010].
* ↑ Tom Mainelli. «Are You Ready for a 64-Bit PC?» (en anglès). PCWorld, 28-07-2003. Arxivat de l'original el 2012-03-23. [Consulta: 12 març 2010].
* ↑ «Els Microprocessadors» (pdf). Arxivat de l'original el 2016-03-03. [Consulta: 12 març 2010].
* ↑ «Representació de Dades a Memòria» (pdf). Arxivat de l'original el 2005-03-17. [Consulta: 12 març 2010].

## Vegeu també

| 4 bits 8 bits 16 bits | 32 bits Taxa de bits |

## Enllaços externs

* 32-bit and 64-bit Windows: frequently asked questions(anglès)
* What You Need To Know About The Shift to 64-Bit Computing Arxivat 2010-03-05 a Wayback Machine.(anglès)
Viccionari
# Eskilge

Eskilge fou una fortalesa del Gran Khorasan, situada a la plana d'Herat (actual Afganistan), una de les principals del regne dels Kart d'Herat. Els maliks (reis) hi guardaven part del tresor de la dinastia i abundant armament. La fortalesa tenia bones defenses, però es va rendir a Qazaghan el 1351 al cap de pocs dies de setge.

## Bibliografia

* H. Lamb, Tamerlane, the earth shaker, de
# José Roberto Figueroa

José Roberto Figueroa (Olanchito, 15 de desembre de 1959 - San Francisco, 24 de maig de 2020), conegut com el Macho Figueroa, fou un futbolista hondureny.
Va defensar els colors dels clubs Motagua i Vida a Hondures, així com del Reial Múrcia i de l'Hèrcules CF d'Alacant. També fou internacional amb la selecció d'Hondures, amb la qual disputà la Copa del Món de 1982.

## Referències

* ↑ «Luto en el fútbol de Honduras: Muere exfutbolista Roberto 'El Macho' Figueroa» (en castellà-hn).
* ↑ Periódico, El. «Mor l'exinternacional hondureny Macho Figueroa, mite del Reial Múrcia», 26-05-2020. [Consulta: 27 maig 2020].
* ↑ José Roberto Figueroa a BDFutbol
* ↑ José Roberto Figueroa a National-Football-Teams.com (anglès)
# Vinosa de cranc

La vinosa de cranc és una cualbra de barret vermell (= crualga vinosa) (Russula xerampelina) caracteritzada per l'olor de marisc que desprén la seva carn. És una espècie de bolet pertanyent a la família Russulaceae.

## Descripció

* Barret en l'adult suaument deprimit al centre.
* Superfície de colors molt vius.
* Cutícula separable només a la perifèria.
* Marge sovint solcat.
* Làmines més o menys forcades vora la cama.
* Cama de color rosa carmí viu, amb el temps tacada de groc brunenc a partir del peu.
* Carn blanca, del mateix color de la superfície sota la cutícula, que vira a brunenc a l'aire. Fa olor de gambes cuites de mala qualitat i es tenyeix de verd en contacte amb el sulfat ferrós.
* L'esporada pot ésser de color crema, groc o groc carabassa.

## Hàbitat

Viu vora coníferes, de la muntanya mitjana a l'alta muntanya.

## Distribució geogràfica

Es troba a Europa i Nord-amèrica (des del cercle polar àrtic fins a Costa Rica).

## Comestibilitat

És considerada una de les millors espècies comestibles del seu gènere, tot i que el sabor que desprèn de gambes cuites persisteix després de cuita (això és més acusat en els exemplars més vells).

## Referències

* ↑ Catalogue of Life (anglès)
* ↑ TERMCAT Arxivat 2010-09-18 a Wayback Machine. (català)
* ↑ Gràcia, Enric: Caçadors de bolets. La guia. Televisió de Catalunya, SA i Edicions La Magrana, SA. Barcelona, setembre del 2005.ISBN 84-7871-405-7. Pàg. 73.
* ↑ Astur Natura (castellà)
* 1 2 MushroomExpert.com (anglès)
* 1 2 3 Roger's Mushrooms Arxivat 2011-11-07 a Wayback Machine. (anglès)
* ↑ Encyclopedia of Life (anglès)
* ↑ David Arora, 1986. Mushrooms Demystified. Ten Speed Press. ISBN 0-89815-169-4
* ↑ David Pegler, 1981. The Mitchell Beazley Pocket Guide to Mushrooms and Toadstools. Mitchell Beasley. ISBN 0855333472
* ↑ Thomas Laessoe, 1998. Mushrooms (flexi bound). Dorling Kindersley. ISBN 0-7513-1070-0

## Bibliografia

* Adamcik, Slavomir, 2004. "Studies on Russula clavipes and related taxa of Russula section Xerampelinae with a predominantly olivaceous pileus". Persoonia 18 (3): 393–409.
* Nilson S & Persson O., 1977. Fungi of Northern Europe 2: Gill-Fungi. Penguin. p. 122. ISBN 0-14-063006-6.
* Thomas Laessoe, Anna Del Conte: L'Encyclopédie des champignons. Bordas, 1996. ISBN 2-04-027177-5.

## Enllaços externs

* Russulales News Arxivat 2010-07-02 a Wayback Machine. (anglès)
* California Fungi (anglès)
* Photaki Arxivat 2011-02-17 a Wayback Machine. (castellà)
* Species Fungorum (anglès)
# Lliura de les Malvines

La lliura de les Malvines (en anglès Falkland Islands pound o, simplement, pound) és la moneda de les illes Malvines. El codi ISO 4217 és FKP i s'abreuja £, o Fl£ quan és menester diferenciar-la de la lliura esterlina i d'altres de lliures. Se subdivideix en 100 penics. Té paritat amb la lliura esterlina i és intercanviables 1 a 1.
La lliura britànica es va introduir a les Falklands el 1833. Els primers bitllets propis es van emetre el 1899. El Govern de les Illes Malvines és encarregada de l'emissió de bitllets des del 1921 i monedes des del 1974.

## Canvi oficial

* 1 EUR = 0,852452 FKP; 1 FKP = 1,173087 EUR (3 agost 2024)

## Referències

* ↑ «Currency Ordinance 1987 (Ordinance No. 14 OF 1987)» (en anglès). Govern del Regne Unit, 1987. [Consulta: 3 agost 2024].
* 1 2 «Stamps & Coins» (en anglès). Falkland Islands Association. [Consulta: 3 agost 2024].
* ↑ «Falkland Islands» (en anglès). Bank Note World. [Consulta: 3 agost 2024].
* ↑ Guagenti, Calogero. «FKP To EUR: Convert Falkland Islands Pound to Euro» (en anglès). Forbes, 03-08-2024. [Consulta: 3 agost 2024].
# Santa Maria de Sarroca

Santa Maria de Sarroca és una església amb elements gòtics i renaixentistes de Sarroca de Lleida (Segrià) inclosa a l'Inventari del Patrimoni Arquitectònic de Catalunya.

## Descripció

Església de petites dimensions, d'època de transició del romànic al gòtic amb arcs ogivals, absis octogonal nervat i contraforts, encara que manté el volum i manca de llum pròpia del romànic.
L'església té una nau amb volta ogival poc assenyalada. A cada costat hi ha tres capelles de volta d'aresta gòtica. El campanar és una espadanya tocant l'absis. Hi ha medallons clàssics amb les armes de la família Sant Climent.

## Història

Al segle xvii es fa una rica porta, una de les rares mostres del Plateresc a Lleida. Els anys 1913-14 s'arranjà la teulada amb una terrassa de rajoles i s'aixecaren més les parets laterals.

## Referències

* 1 2 3 «Santa Maria de Sarroca». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 6 octubre 2017].

## Enllaços externs

* «Santa Maria de Sarroca». Patrimoni arquitectònic. Consell Comarcal del Segrià.
# Federació Nacional d'Agricultors

La Federació Nacional d'Agricultors (FNA) també coneguda com a Federació Nacional d'Obrers del Camp (FNOC) o Federació Nacional de Treballadors (FNT), va ser una organització anarcosindicalista fundada el 1913 a Espanya.
Aquest sindicat, al costat de destacats propagandistes, va revaloritzar els principis de l'anarquisme agrari i va preparar la reorganització d'est a Andalusia. Al congrés de València de 1918, s'acorda l'ingrés de la federació en la CNT. L'òrgan de la federació era el periòdic 'La veu del camperol'. En 1917 va tenir lloc un congrés a Saragossa en el qual van estar representades 80 seccions que sumaven 13.852 membres. Altres congressos van ser:
* 1913 Còrdova (fundació)
* 1914 València
* 1915 Úbeda
* 1916 Vilanova i la Geltrú
* 1917 Saragossa
* 1918 València

## Bibliografia

* Juan Gómez Casas. 'Historia del anarcosindicalismo español', Madrid, La Malatesta, 2006, ISBN 84-934762-1-8

## Referències

* ↑ Ángel Sody de Rivas. Antonio Rosado y el anarcosindicalismo andaluz, p.61. «Enllaç».
* ↑ «breu nota en la història dels Congressos de la CGT a Andalusia». Arxivat de l'original el 2009-02-11. [Consulta: 29 juliol 2012].
# Estats de l'Imperi Alemany (1871-1914)

L'Imperi alemany originalment estava format per 27 Estats (Statten, o també Bundestaatten, és a dir, Estats federats). Majoritàriament, tots ells havien format part de la Confederació d'Alemanya del Nord. Més endavant, el 1876 la xifra total va passar a ser de 26, Estats quan el Ducat de Saxònia-Lauenburg és incorporat a Prússia. Precisament aquest últim regne era el Land més gran de tots els estats que formaven el II Reich. Tots ells tenien dret de vot al Bundesrat, institució que els donava representació a nivell federal.
Alguns d'aquests Estats van aconseguir la sobirania arran de la dissolució del Sacre Imperi Romano Germànicamb les Guerres Napoleòniques. Uns altres, es van constituir com a Estats sobirans després del Congrés de Viena del 1815. No necessàriament hi havia una continuïtat territorial en alguns d'aquests Estats per raons històriques o dinàstiques. Era el cas, per exemple, de Baviera o d'Oldenburg.

## Regnes

* Regne de Prússia (alhora, subdividit en províncies)
* Regne de Baviera
* Regne de Saxònia
* Regne de Wurtemberg

## Grans Ducats

* Gran Ducat de Baden
* Gran Ducat de Hesse
* Gran Ducat de Mecklenburg-Schwerin
* Gran Ducat de Saxònia-Weimar-Eisenach (des del 1877, anomenat Gran Ducat de Saxònia)
* Gran Ducat de Mecklenburg-Strelitz
* Gran Ducat d'Oldenburg

## Ducats

* Ducat de Brunswick
* Ducat de Saxònia-Altenburg
* Ducat de Saxònia-Meiningen
* Ducat de Saxònia-Coburgo-Gotha
* Ducat d'Anhalt
* Ducat de Saxònia-Lauenburg (fins al 1876, poc temps després és incorporat a Prússia)

## Principats

* Principat de Schwarzburg-Sondershausen
* Principat de Schwarzburg-Rudolstadt
* Principat de Waldeck-Pyrmont
* Principat de Reuss-Greiz (Línia major)
* Principat de Reuss-Gera (Línia menor)
* Principat de Schaumburg-Lippe
* Principat de Lippe

## Ciutats Lliures i Hanseátiques

A diferència de les monarquies esmentades més amunt, aquestes ciutats estats constitucionalment estaven constituïdes com a repúbliques.
* Ciutat Lliure i Hanseàtica de Lübeck
* Ciutat Lliure i Hanseàtica de Bremen
* Ciutat Lliure i Hanseàtica d'Hamburg

## Territoris imperials (Reichsland)

A diferència de tots els altres Estats constituents esmentats abans, aquesta regió comprenia el territori cedit per França el 1871 arran de la fi de la Guerra francoprussiana i ratificat pel Tractat de Frankfurt del mateix any. Inicialment aquesta antiga regió francesa s'incorporà al tot just proclamant II Reich com a Territori Imperial (Reichsland) fins que el 1911 és elevat a la categoria d'Estat.
* Alsàcia-Lorena

## Vegeu també

* Estats de la Confederació Germànica
* Organització territorial de la República de Weimar
* Estats federats d'Alemanya